section_heading: Reprezentativna karijera
paragraph_text: Mohamed Zidan bio je član egipatske reprezentacije koja je 2008. godine osvojila Afrički Kup nacija koji se održavao u Gani. Na samom turniru Zidan je postigao dva pogotka protiv Kameruna u visokoj 4:2 pobjedi. Dvije godine potom, Egipat je sa Zidanom ponovo osvojio Afrički Kup nacija koji se održao u Angoli. Tamo je igrač prikazao odličnu igru u većini odigranih utakmica, posebice u utakmici otvaranja protiv Nigerije. Na tom natjecanju Mohamed Zidan je postigao gol u utakmici protiv Alžira. U finalu turnira bio je asistent pobjedničkom golu nakon čega je Egipat osvojio 7. titulu kontinentalnog prvaka.